
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

U  I M E  R E P U B L I K E   H R V A T S K E 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom SLAD GRUPA d.o.o. za proizvodnju i usluge, Zadar, Široka ulica 9/A, OIB: 74957794958, dana 23. travnja 2018. 

r i j e š i o  j e

I.	Obustavlja se stečajni postupak nad dužnikom SLAD GRUPA d.o.o. za proizvodnju i usluge, Zadar, Široka ulica 9/A, OIB: 74957794958.

II. 	Ročište u prethodnom postupku određeno za dan 8. svibnja 2018. u 10,20 sati neće se održati. 

Obrazloženje

	Nad uvodno označenom pravnom osobom Financijska agencija (nadalje FINA), RC Split, Podružnica Zadar, 31. siječnja 2018. Trgovačkom sudu u Zadru, podnijela je prijedlog za otvaranje stečajnog postupka. 
Prijedlog je podnesen temeljem čl. 110. st. 1. Stečajnog zakona (Narodne novine broj 71/15 i 104/17; dalje SZ) jer je dužnik na dan 29. siječnja 2018. u Očevidniku redoslijeda osnove za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 103.890,30 kn. 
Trgovački sud u Zadru je rješenjem poslovni broj St-50/2018-5 od 11. travnja 2018.   pokrenuo prethodni postupak za otvaranje stečajnog postupka u odnosu na predmetnog dužnika.  
Financijska agencija je 20. travnja 2018. sudu dostavila potvrdu o blokadi računa i novčanih sredstava ovršenika tj. dužnika SLAD GRUPA d.o.o. za proizvodnju i usluge, Zadar, , iz koje proizlazi da na dan izdavanja potvrde 19. travnja 2018. nepodmirene obveze u Očevidniku redoslijeda osnove za plaćanje istoga iznose 0,00 kn. 
Prema odredbi članka 128. stavak 9. SZ-a, ako dužnik do završetka prethodnog postupka postane sposoban za plaćanje, sud će postupak obustaviti. 
Kako je temeljem potvrde FINA-e o blokadi računa i novčanih sredstava ovršenika od 19. travnja 2018. Sud utvrdio da je dužnik postao sposoban za plaćanje, to je temeljem odredbe članka 128. stavka 9. SZ-a riješeno kao u izreci ovog rješenja. 

U Zadru 23. travnja 2018.

Za točnost otpravka-ovlaštena službenica					 	     Sutkinja
Vedrana Knežević 								   Ana Markač, v.r.



UPUTA O PRAVNOM LIJEKU:  
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.


Dostaviti: 
· FINA-i
· dužniku 
· e-Oglasnu ploču sudova
· u spis




